**Să ne bucurăm de toamna noastră!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ne bucurăm de toamna noastră!

Când fluieră vântul sub cer plumburiu

Și frunzele smulge în copaci șuierând,

Este semnul că iarna va veni în curând,

Cu-ntinderea-i albă, ca un giulgiu pustiu!

Cădea-vor din cer fulgi de nea sclipitori

Ce vor scrie povești pe veștede ramuri,

Și vom avea dimineața iarna pe geamuri,

Când geru-și va țese împietritele-i flori.

Adu-mi iubito în iarnă aduceri aminte

De vremea când ne zâmbeam din priviri

Și vom trece prin iarnă depănând amintiri

Când copacii visa-vor la vara fierbinte!

Dar mai e vreme să ne bucurăm de senin,

Deși către cer urcă deja fuioare de fum

De-abia este toamnă, e doar toamnă acum,

Să ne bucurăm de toamna noastră, din plin!